
DI ROJEKE DE 8 KES IDAM 

Pêvajoya îdam û 
daliqandinan li îrana 
bin desthilata Komara 
Îslamî her dom dike. 

Rejîma Îslamî li îranê 
tenê di roja ll'ê 
Hezîrana 2008'an de, 

8 kes di girtîgeha 
Êvîn a Tehranê de 
îdam kirin. Bi 
daliqandina van 8 
kesane, hejmara 
kesên îdamkirî ji 
destpêka sala 

2008'an heta niha ku 
li bajarên cuda cuda 

ên îranê hatine meşandin, gihîşte 108 : 

Di sala 2007'an de, Komara Îslamî aliyê kêm 317 kes îdam kirin ku li gor agahiyên 
Rêxistina Efûya Navneteweyî, piştî Çînê îranê herî zêde di cîhanê de mirov lidar vekirine. 

Hewce ye em bibêjin ku serhejmariyên îlankirî tenê ji wan xalan pêk tên ku raporên wan bi 
awayekî fermî di medya û çepemeniyên hikûmetî de hatine belavkirin, li xwe digire, lê bi rastî 
hejmara kesên îdamkirî li îranê ji vê qasê gellek zêdetir e û nahên ragihandin û pirr îdam bi 
nepenî û veşartî tên meşandin û rayedarên dewletê nahêlin raya giştî bi wan bihese. 
Di çend rojên borî de li bajarê Sine 2 kes hatin îdam kirin ku yek ji wan zarok bû. Kesê 
yekem, mêrekî pîr (60 salî) û nexweş bi navê Rehîm Peşabadî û yê din zarokekî 17 salî bi 
navê Mihemed Husênzade bû ku di dema encamdan tawanê de 14 salî bûye. 

Di vê derbarê de Efûya Navneteweyî daxuyaniyek da çapemeniyê û daxwaz ji rayedarên 
Komara Îslamî kir ku pêvajoya daliqandian zarokên bin temen 18 saliyê rawestîne. 

Di daxuyaniya han de, EN diyar kir ku ji sala 1990'an heta niha aliyê kêm 30 zarok li îranê 
hatine îdamkirin ku temenê wan dangî 18 saliyê bûne ku ji vê hejmarê tenê di sala 2007'an 
de, 7 zarok hatin daliqandin. 

Rêxistina Efûya Navneteweyî dibêje ku aliyê kêm vê gavê 85 zarokên din li îranê biryara 
îdamkirinê xwarine û niha li benda meşandin dikmê xwe ne. 

Her di vê derheqê de, Konseya Mafê Mirovan a Rêxstina Neteweyên Yekbûyî jî çend rojan 
berî niha daxuyaniyek da çapemeniyê û serbarê şermezarkirina îdamakirina zarokan li îranê, 
daxwaz ji berpirsiyarên rejîmê kir ku vê pêvajoya li dijî pirensîp û lihevhatinên demokratîk 
rawestîne. _ 

îspanya Xelata Rojnemevaniyê Da Rojnamevanên 
Kurd Ednan Hesenpûr Û Hîwa Botîmar 

Rojnamevanên Baskê xelata rojnamevaniyê a 
xwe dan her du g[rtiyên Kurd ên di girtîgehên 
Komara Îslamî a îranê de. Li gora agahiyên 
rojnamevanê Kurd li îspaniyayê, Zinar Ala, 
rojnemavanên welatê Baskê (Euskadi) 
îspanyayê xwestin piştgiriya xwe ji Ednan 
Hesenpûr û Hîwa Botîmar bidin nîşandan, ji ber 
wê di roja 16'ê Hezîrana 2008'an de li bajarê 
Bilbao herdu girtiyên azadiyê Hîwa Botîmar û 
Ednan Hesenpûr dê werin xelatkirin. 

Di rê û resma xelatkirinê de, Hadî Botîmar û Leyla Hesenpûr dê hazir bibin, her wiha gellek 
kesayetî û rojnemevanên Kurd ji wan birêz Rehîm Qedîrî û parlementerên Baskî jî dê 
beşdarî şevê bin.Her wiha helbestên kurdî dê bêne gotin û stranên kurdî û baskî jî dê werin 
xwendin. 

Bi Henceta 33’hemîn Salvegera Avabûna YNK’ê, Sekreterê Giştî Yê PDK îranê 

Pemayek Ji Rêzdar Mam Celal Re Şand 




rexere 


B / henceta 33'hemîn 
saîvegera avabûna YNK'ê, 
Sekreterê Giştî yê PDK 


îranê, rêzdar Mistefa Hicri 
pemayek ji rêzdar Mam Celal re 
şand. Eva jêrdeqa peyama han e: 


Birêz cenabê Mam Celal 
Talebanî, Sekreterê Giştî yê 
Yekîtiya Nîştimanî a Kurdistanê! 

Rêzdar endamên Mekteba Siyasî 
û serkirdayetiya YNK'ê! 

Hevalên hêja ên YNK'ê! 

Bi nûnerî ji aliyê Deftera Siyasî û 
hemû Kadro û Pêşmergên Partiya 
Demokrat ya Kurdistanê ve, bi henceta 
33'hemîn salroja avabûna Yekîtiya 
Nîştimanî a Kurdistanê ve, em silav û 
rêzên herî germ û gurr pêşkêşî we 
dikin. Em hêvîdar in ku YNK di rêya 
bidestxistina mafên gelê Kurdistanê de 
weke derbazbûyî gavên micid û qahîm 
bavêje^ 

PDK îranê, bi vê boneyê ve, li ser 
xurtirkirina dostînî û hevxebatiya 


navbera Partiya Demokrat a Kurdistanê 
û YNK'ê bi îsrar e û li ser tebayî û 
yekrêzî û hevhelwestiya pariyên sereke 
ên hemû parçeyên Kurdistanê di 
pêxema gihîştin bi tev maf û azadiyên 
bingehîn ên neteweya Kurd tekezê 
dike. 

Careke din em 33'hemîn salvegera 
avabûna YNK'ê ji we hemû birêzan 
pîroz dikin û hêvîdar in bizava 


rizgarîxwazane a Kurdistanê di bin 
tîrêja rênîşaniyên partiyên xwe ên 
berpirsiyar de, gavên micidtir ji bo 
bidestxistina mafên neteweyî û 
demokratîk ên gelê me bavêje. 

Digel rêz û hurmatan 
Mistefa Hicrî 

Sekreterê Giştî yê Partiya 

Demokrat ya Kurdistana îranê 

01.06.2008 


Ber Bi Kongireya Çardehem Ya PDK îranê 


Agirî 


wendevanên hêja ên Agirî, 
Partiya Demokrat a Ku 
îranê, partiya hezkirî ya 

xelkê Kurdistanê û darêjer û 
tevgera neteweyî demokratîk a gelê 
Kurd li Rojhilatê Kurdistanê, mijûlê 
berhevkirina Kongireya xwe ya 
Çardehem e. Li gor pêrewa hundirîn a 
PDK îranê, kongireya partiyê her 4 
salan carekê pêk tê û weke 
pêbendbûn bi pirensîpên demokratîk 
heta niha PDK'ê di heyamê 62 sal 
xebata xwe de, 13 kongire lidar xistine 
û vê gavê nêzîkî Kongireya Çardehem 
dibe. Eva yek ji wan pirensîpan bûye 
ku herdem partiya me pê hatiye 
naskirin. 

^ Yek ji rûmet û serbilindiyên PDK 
îranê di heyamê şaş dehsalên borî ên 
xebata xwe de, eva bûye ku hemû 
siyaset û stratejiyên partiyê di 
kongireyê de hatine darêtin û biryara 
giştî li ser wan hatiye dan. Heke em 
hejmara kongireyên PDK îranê bingeh 


bigirin ku di dema xwe de birêve çûne, 
PDK'ê ne tenê di nav tevgera 
rizgarîxwaziya Kurdistanê de pêşeng e, 
belkî em dikarin bibêjin ku di asta 
Rojhilata Navîn de jî di nav hêz, partî û 
rêxistinên vê herêmê de bêmînak e û 
pirr bi vê yekê serbilind e. 

Pêrewa navxweyî a PDK îranê, 
Kongire organa herî bilind a partiyê 
dihesibîne û di kongireyê de ye ku ji bilî 
diyarîkirina rê û rêbaza siyasî û 
stratejîk a partiyê û hilbijartina rêberiya 
nû ji bo tevgera Kurdistanê, endamên 


kongireyê ev mafe hene ku bê ferq û 
cudahî, dîtin û nêrînên xwe li ser 
hemû pirsên hûr û gir ên Partiya 
Demokrat bînin rojevê û bi dengê xwe 
rêberiya partiya xwe diyarî bikin. 

Xweberhevkirin bona lidarxistina 
Kongireya Çardehem a PDK îranê di 
demekê de ye ku serkut û 
tepeseriyeke xurt û sîstematîk li dijî 
gelê Kurd li Rojhilatê Kurdistanê ji 
aliyê Komara Îslamî a îranê ve dimeşe 
û tevgerên sivîl û xelkî di hundirê 
welat de roj bç roj zêdetir dibin û 
rejîma Komara Îslamî li ser polîtîka 
fitneafirandin û alozkirina rewşa 
devera Rojhilata Navîn berdewam e û 
niha di asta navneteweyî de ji her 
demekê zêdetir ketiye bin zext û 
givaşan. 

Lewra hewce ye ku endamên PDK 
îranê, di vê dema hestyar û dîrokî de 
tevlî bas, nîqaş û gotûbêjên kombûn, 
civîn û semînarên taybet ên Kongireya 
Çardehem bibin û Agirî jî amade ye ku 
nivîsarên taybet li ser Kongireya 
14'ehem biweşîne. Peyam û nivîsarên 
xwe ji bo E-mailên Agirî bişînin. 

Dostê Kurda Sosyolog Dr. Îsmaîl Beşîkçî: 

“DIVÊ KURD RASTIYA XWE BIBÎNIN” 


Nivîsar û hevpeyvînên Dr. Ismaîl Beşîkçî li ser Kurd û Kurdistanê û mijarên din... herdem bala min kişandiye. Mêj dem 
bû min meraq dikir ku bi wî re hevpeyvîneke taybet çê bikim û di Agirî de biweşînim. Dema min daxwaz ji Dr. Beşîkçî kir 
ku em hevpeyvîneke taybet çê bikin, wî jî qebûl kir, lê ji ber ku dema wî hindik bû, tenê not/têdîtinek hebû, bila pirs kêm 
bin. Min jî mijarên pirsan kirin pirsa kurd û doza neteweyên îranê. Ji ber ku min bi başî Turkî nedizanî, min daxwaz ji 
hevalê xwe yê hêja û mandînenas, Gabar Çiyan gerînendeyê "Zarathustra News"ê kir ku karê wergerandina bersivên Dr. 
Beşîkçî bigire stû, wî bi dilvekirî ew erk kişand stûuê xwe û Mistefa Cizîrî, Şêwirmendê wê dezgehê ked û zehme 
wergerandina hevpeyvîna me encam da. Spas ji wan birêzan re. 

Hevpeyvîn: Azad Kurdî 



Ismaîl Beşîkçî kî ye? 

Sosyolog û nivîskarê navdar yê Turk, Îsmaîl Beşîkçî di sala 1939'an de, li Iskilip'ê hatiye 
dinê. Ew, di sala 1962'an de fakulteya siyasî a zanyarî diqedîne. Eskeriya xwe li 
Kurdistanê dike. Di wê demê de Kurd û civata Kurd baş nas dike. Beşîkçî di sala 1964'an 
de, li Erzeromê, li zanîngeha Ataturk wek asîstan dest bi kar dike. Di sala 1967'an de, 
têza xwe ya duktorayê dide. 

Di 1964-67'an de, li gellek bajarên Kurdistanê bi navê "Dogu Mitingleri" (Mîtîngên 
Rojhilat) xwepêşandan pêk tên. Ew, li ser wan xwepêşandanan lêkolîna civakî dike. Di 
sala 1967'an de, ji ber çapkirina pirtûka bi navê Dezgeha Rojhilata Anatolê, Sosyo - 
aborî û bingeha etnîk, ji zanîngehê tê avêtin. 

Ji ber pirtûk û dîtinên xwe yên li ser kurdan, di sala 1971'an de tê girtin. Ji 3 salî bêtir 
di girtîgehê de dimîne. Di sala 1979'an de, ji ber pirtûk û dîtinên xwe, carek din tê girtin. 
Beşîkçî di navbera salên 1981 - 87'an de, 6 salan di girtîgehê de dimîne. 

Bi sedema nivîsar û dîtinên Beşîkçî, sedan caran hatiye dadgehîkirin û ceza lê hatiye 
birrîn. Lê tu demekê ji dîtin û nêrînên xwe yên demokratîk û rastîn li ser kurd û 
Kurdistanê paşde nekişiyaye. Dehan berhemên wî yên pirtûk û lêkolînan belav bûne. 


D r. Beşîkçî, berî her tiştî silav û 
hurmetên me ji du weşanên 
Agirî û KURDISTAN qebûl bike. 

Em ji doza Kurd dest pê bikin. Hûn 
wekî nivîskarekî navdar rewşa niha a 
pirsa Kurd li her çar parçeyên 
Kurdistanê li hember siyaseta înkar, 
zilm, zordarî û çewisandinê ji aliyê 
dewletên serdest - ji bil Kurdistana 
Başûr ku niha azad bûye - çawa 
dinirxînin? 

Dr. Beşîkçî: Gelê kurd û welatê wî 
Kurdistan di pêvajoya şerê yekemîn yê 
dinyayê de hate parçekirin û parvekirin. Li 
Rojhilata Navîn pirsa bingehîn ku kurd pê 
rûberû dibin, ev e. Kurdistan di destpêka 
sedsala 16'an de di navbera împaratoriya 
Osmanî û împaratoriya Îranî de hatibû 
payvekirin. Piştre careke din hate 
dabeşkirin. Kambaxî û rûberûbûna vê 
karesatê yekser bi qelsiyên kurdan ve girê 
daye. Ehmedê Xanî di berhema xwe ya bi 
navê Mem û Zîn de eşkere vê yekê radixe 
ber çavan. Beşa derdorên bakurê îranê di 
destpêka sedsala 19'an de, di dema şerê di 
navbera îran û^ Rûsya de, kete destê 
Rûsyayê. Beşa li împaratoriya Osmaniyan jî 
di destpêka sedsala 20'an de, di sala 
1923'an de bi peymana Lozanê, di navbera 
Îngilîstan (îraq), Fransa (Sûriye) û Tirkiyê 
de hate parvekirin. 

Parvekirin û parçebûnê, Kurd bê dost 
hiştin, û hejmara dujminên wan zêdetir kir. 
Wek mînak, Yekîtiya Netewan-UN, 
Konferensa Îslamî û dezgehên navnetewî 
herdem biryarên ku dane, berjewendîyên 
welatên dagirker ên Kurdistanê raçav 
kirine. Ev yek jî bûye alîkarê sedema 
pêşxistina siyaseta înkara kurdan. Lewra 
binavkirina wê weke Yekîtiya Netewan ne 
rast e, navê Yekîtiya Dewletan bêhtir pê 
dikeve. Dema Kurd bi vê zanistê tevbigerin, 
dê di Rojhilata Navîn de bi giştî baştir bêne 
fêmkirin. 

Li Başûrê Kurdistanê damezrandina 
dewleta Kurd ya Federal, destnîşankirina 
sînorên ku Kurd lê dijîn pêşketineke hêja û 
berbiçav e. Ev qonax dê ji aliyê moral ve 
tesîrê li kurdên parçên din jî bike. Kurdên li 
Tirkiyê bi şêweyekî fiîlî hin tişt bi dest 
xistine. Lê ev yek ji aliyê desthilata siyasî a 
Turkiyê bi navê Kurd, di çarçoveyeke hiqûqî 
de qebûl nekiriye. Dewlet di çi 
belgenameyek xwe yê fermî de kurdî 
nepejirandiye. "Zimanên ji dervî Tirkî" 


"zimanên heremî"... û wek ku hin pêngavan 
di vê derbarê de davêje, xwe dide 
xuyakirin. Lê, di bingehê de qet gavek cidî 
ne avêtiye. Xapandin, wext qezenckirin hîna 
jî siyaseta bingehîn e. Siyaseta Tirkiyê ya 
bingehîn asîmlasyona kurdan e. Di vê 
derbarê de dixwaze ji demê sûd werbigre. 
Ramana dewletê ew e ku bi demê re 
kurdan asîmle bike. 

Kurd nikarin ji rastiya parçekirin û 
parvekirina welatê xwe dûr bikevin. Hûrbûn 
û hesabderxistina pêvajoyê li ser wan ferz 
e, nikarin ji nirxandina pirsê birevin. 
Destpêkek wisa dê bibe qonaxa derxistina 
xalên lawaz û kêmasiyan û xwe parastina ji 
wan. Li Rojhilata Navîn hejmara we dê 40 


milyon bin, lê di pêwendiyên navnetewî de, 
li "Yekîtiya Netewan", "Konseya Ewropa", 
"Yekîtiya Ewropa", "Konferensa Îslamî", 
"Yekîtiya Ereban", "Hevbendîya Tirk û 
Sazûmana Pêşxistina Wê" ku sazûmanên 
navnetewî ne, dê navê we derbas nebe, tu 
statuyek Kurdan tunebe. Tenê dema qala 
"terora navnetewî tê kirin" wê navê we 
derbas be. 

Bê guman divê ev yek bê lêpirsîn û ev 
rewş bê bêtesîrkirin. 

îran welatek pirneteweyî ye û 
zêdetirî 6 netewe di îranê de dijîn. 2 ji 
3'ê a nifûsa îranê gelên ne Fars pêk 
tînin. Lê di destpêka vê sedsalê de 
Farsan desthilata xwe bi ser gelên din 

ên Iranê de sepandiye û weke 
neteweyeke serdest desthilatdariyê 
dikin. Herwekî ku dewleta Turk li 
Turkiyê jî ev yek kir. Siyaseta yek 
dewlet, yek ziman û yek netewe. Bi 
raya we sîstemeke demokratîk û 
federal dikare altirnatîveke baş ji bo 
pêşeroja siyasî a îranê û çareserkirina 
pirsa Kurd û gelên din ên îranê be ya 
ku niha gelên îranê û partiyên wan û 
nemaze Partiyên Kurd jî dixwazin? 

Dr. Beşîkçî: Li îranê bi tevayî, Fars, Azerî, 
Kurd, Belûcî û Ereb, li heremên cuda cuda 
dijîn. Ramana îrana Federal û Demokratîk 
dikare ji bo çareseriya pjrsê rêyek be. Weke 
mînak, demokrasî ji bo îranê, otonomî ji bo 
herêma Kurdan. 

Di pêwendiyên dewletên îran û 



Turkiyê de gellek evraz û nişîv tên 
dîtin. tenê hin caran li ser pirsa Kurd li 
hev dikin. Çima heta niha van du 
dewletan nekarîne têkiliyên payedar 
bi hev re pêk bînin? 

Dr. Beşîkçî: Dema mirov dema Sadam 
Hisên û yên berî wî jî bîne bîra xwe, djkare 
bêje ku, Pirsa Kurd ne tenê Tirkiye û îranê 
li hev nêzîk dike, lê belê girêdanên Sûriye- 
Tirkiye, Îraq-Tirkiyê jî xurt kiriye. Ji ber ku 
Pirsa Kurd ji wan re cidî ye û girêdanek 
man û nemanê pêk dihêne, ev girêdan rê li 
ber dîtina nakokiyên din digire. 

^ Ji sala 1979'an virde ku Komara 
Îslamî li îranê hate ser kar, tu car 
heta niha neketiye bin zext û givaşan 
di asta hundirê welat û asta 
navneteweyî de. Pirsa bidestxistina 
çekên Nukler, piştevanî ji teror û 
terorîzmê, binpêkirina mafên mirovan, 
maytêkirin di nav kar û barên 
dewletên herêmê û nemaze 
astengpêkanîn li ser rêya proseya 
aştiya Îsraîl û Filistînê û wd... . Bi raya 
we rejîmeke wilo dê bikare bi vê 
karnameya reş desthilatdariya xwe 
zêdetir bimeşîne? 

Dr. Beşîkçî: Li Cîhanê hêza bingehîn ku 
rê ji pêwendîyên navnetewî re vedike û 
rêvebiriya wê dike, siyaseta darê zorê ye. 
Hêzên darê zorê dikarin gunehkar nêyên 
dîtin. Mixabin, pêwendî û sererastkirina 


Peyama Kongireya Neteweyên îrana Federal Derheq 
Kêmaniyên Olî Û Bizavên Sivîl Di îranê De 


K 


êmaniyên olî, xebatkarên mafê 
mirovan û bizavên karkerî, xwendekarî û 
sivîl di îranê de tevî kiryarên berfireh ên 
tund û tûj û gefên roj bi roj zêde ên 


dezgehên ewlekarî ên Komara Îslamî berbirû ne. 

Girtina xweserane û binçavkirinên dere 
qanûnî a 6 endamên rêberiya Behayiyan bi 
tawana bişik a xeba li dijî berjewendiyên 
neteweyî ên îranê û sîstema desthilatdar, ku di 
êrîşa roja çarşem 14.05.2008'an, de ji bo malên 
wan hate kirin û hemû ji girtîgeha Êvînê re hatin 
birin, tu rewabûnek qanûnî tune ye. îşkence û 
daliqandina Mewleviyan û kesayetiyên olî ên 
Sunî û yên Belûç, bêhurmetî bi kêmaniyên olî 
ye. 

Bi giştî girtin û êşandina xelkê ji ber 
baweriyên olî û ramanên siyasî ên wan ne di 
çarçoveya prensîpên mafê mirovan de ye. 

Jin, kedkar, xwendekar, akademîsyen û 
çalakên mafê mirovan bi derkirina biryarên 
girtin, qemçîlêdan û cezayên giran bi buxtanên 
pûç ên tevlihevkirina serûberiya giştî a civakê û 
xebat li dijî ewlehiya neteweyî rû bi rû ne. 
Mamostayên Kurd bi îdamê tên mehkûmkirin, 
ciwanên neteweyên Ereb, Turk, Belûç, Lor û 
Bextiyarî, Turkmen û Kurd û yên din bi hêcetên 
cur bi cur rastî sivikatî û heqaret û sepandina 
cezayên şerî û olî tên. 

Bi baweriya me, binçavkirina xelkê beriya 
xuyabûna tawanê û domkirina wê tevî nebûna 
pêvajoya lêpirsînên adilane û merheleyên 
qanûnî ên zelal û eşkere, dibe sedema 
zêdebûna tund û tûjî û kiryarên xirab. Liv û 
lebatên dereqanûnî ên Dezgeha Dadê bi çalakên 


civakî û xebatkaran ji bo gihîştin bi wekheviya jin 
û mêran ne dirust e. 

Ferq û cudahîdanan li dijî jinan di qanûnan de 
û bi kiryar hatiye misogerkirin. 

Kampayna yek milyon wajo bo rakirina her 
cure cudahîdananeke zayendî, tevgerek e ku 
divêt ji aliyê hemû xelkê îranê bihê piştevanîkirin 
û tevlîbûna jin û mêran bi vê kampaynê, bixwe 
xebat û bêfermanîkirina sivîl li dijî zilm û stemên 
çend qat zêde ên zayendî bi giştî li dijî xwestekên 
dere qanûnî û ne demokratîk ên berpirsiyarên 
dewletî ye. 

îşkence bi awayên cur bi cur û liv û riftarên 
xirab û hovane di girtîgehên îranê de gellek 
berfireh e. Serkutkirina dijber û neyaran, 
rojnamevanan, nivîskar, zana, nivîskarên blogên 
înternetî û çalakên mafê mirovan û civakî, 
daxistina rojname, belavok û rêxistinên ne 
dewletî, bertengkirina xurt ji bo bikaranîna 
înternetê û azar û êşandina kêmaniyên olî yên 
gelên akincî ên îranê bi giştî binpêkirina berfireh 
a mafê mirovan ji wan mînakan in. ^ 

Mixabin nirx û bihayên Komara Îslamî a îranê 
tevî qanûnên cîhana îroj yanî wekheviya jin û 
mêran, qanûnmendî, edalet û mafê mirovan li 
hev nahên. Nerazîbûnên aram û aştîxwazane ên 
çalakên mafê mirovan û xebatkarên neteweyên 
akincî ên îranê bi awayekî bêrehmane û berfireh 
tên serkutkirin. 

îran yek ji welatên degme ye ku di çêkirin û 
darêtina Danezana Gerdûnî a Mafê Mirovan de, 
60 salan berî niha, beşdariya çeleng hebûye, 
lewra divê desthilatdarên îranê bi vê danezanê û 
rêzê ji lihevhatinekê bigirin ku li ser wê hatiye 
encamdan. Azadiya gotin û xweîfadekirinê, ol û 
meseb yek ji usûl û azînên vê danezanê ye û 
lewra divê maf û hiqûqên pêrewên ola Behayî û 



“Dê zehmet be, rejîmên 
Otorîte jiyana xwe bidin 
berdewamkirin” 


pêwendiyên navnetewî, ne li ser bingeha 
heq û edalet, azadî, wekhevî û mafê 
mirovan e.Tev ku ev yek wiha ye jî, gelên 
bindest raman û hîsên netewî, mafê azadî, 
edalet û çarenivîsa xwe diyarî kirine, bi pêş 
de dikeve. Pêşketin li cem Kurdan jî pêk tê. 
Bi îhtîmaleke mezin ev zanebûn dê 
veguhêze hezeke esasî, bingehîn. Di 
rewşeke wiha de, rejîmên otorîter, dê 
zehmet be ku jiyana xwe bidin 
berdewamkirin. 


ol û ayînên din ên ne dewletî bihên parastin û 
divêt Behayî bikarin bêy tirs û guman ji 
tepeserkirin û şopandinê, bi awayekî zelal û 
vekirî ola xwe bişopînin. Eva mafê destpêkî yê 
hemû mirovekê ye. 

Cezayên nemirovane û bêhumetîkirin ji rêya 
cezaya lêdana qemçiyan û zînadanê heta 
kevirbarankirinê, helawîstina xelkê bi hewa, 
jêvekirina endamên laşê mirovan û avêtina 
xelkê ji bilindahiyan, li gora usûl û azîn û 
qanûnên exlaqî ên civakek nûjen ku tê de 
rêzgirtin bi keramet û hurmeta mirovan di 
dereceya yekem a girîngiyê de ye, lekedar dike. 
Qebahet û xirabiya kiryarên wiha bi tevahî xuya 
û eşkere ne û li dijî biha û nirxên cîhana 
mirovatî, medeniyet û modernbûnê ne. 

Meşa aştîxwazane a gelên îranê, bi henceta 
Roja öhanî a Zimanê Zikmakî dikeve ber êrîşê û 
xebatkarên wan tên girtin û binçavkirin. Ev 
xwenîşanderan tenê dixwastin ku zimanê wan 
yê dayîkê di xwendegeh û navendên din ên 
perwerdehiyê di herêmên wan de bihê 
bikaranîn. 

Em bawer in ku gunehkar û bêguneh her du 
xwediyên heq û mafê mirovan in, her kesk 
dikare xwediyê mehkemekirina adilane be û 
heke ji vî mafî were bêparkirin, edalet û dad bi 
tundî hatiye binpêkirin. 

Kongreya Neteweyên îrana Federal, tevî 
xuyakirina hevderdiya xwe bi civaka Behayiyên 
îranê, jinan, kedkaran, xwendekaran, 
akademîsyanan û çalakên mafê mirovan re, liv û 
lebata Komara Îslamî li dor binpêkirina 
peymanên navneteweyî derheq rêzgirtin bi 
azadiya olî û peymannameyên mafên mirovan 
cihê bêşermiyê dizane û ji wan daxwaz dike ku 
bi lezgînî pêvajoya azar û ezyetkirina Behayiyan, 
kêmaniyên neteweyî û olî û tev çîn û texên 
xelkê îranê bi dawî bînin. 

Kongreya Neteweyên îrana Federal 

Cozerdana sala 1387 

Behzad Xoşhali * 

Wergeran ji Farsî/ Omîd Esxeran 

N îşan: Nivîsîn derheq dîroka siyasî a 
gelan bi giştî û ya gelê Kurd bi 
taybetî, eger çi hêsan dixuye, lê 
karekî dijwar e. Eva ji ber vê çendê ye 

ku Kurd weke neteweyek, ne xwediyê 
çarçoveyek siyasî ne û dîroka wan hertim tevlî 
dîroka siyasî a dewletên desthiltadar bi ser 
Kurdistanê de, bûye. 

Kurdistan ji ber hin taybetmendiyên weke 
demografiya siyasî, ji destpêkê ve heta niha, 
cihê baldana hêzên siyasî - nizamî ên 
navneteweyî, navenda rikeberanê yan jî em 
baştir bibêjin, çepera şer ya dawîn a hêzên 
çarenivîssaz di dîroka cîhanê de bûye. Belgeya 
me bona vê çendê jî, qewimîna zêdetir ji bîst 
şer û pevçûnên mezin û berfireh yên di 
navbera hêzên herêmî û împeratoran di 
heyamên cur bi cur de bûye. 

Kurdistan ji ber taybetmendiyên jeosiyasî, 
şaristanî û dîrokî, welatekî rojhilatî ye û ji ber 
hilkevta wê di navenda Rojhilata Navîn û 
navendîbûna bazneyên hevnavend a 
coxrafiyaya siyasî(li gor nêrîna Jan Gatmen), 
xwediyê cihek taybet di biryarçêkirin û 
biryardanên ku dibine sedema rewestan û 
piraktîzebûna wan di Rojhilata Navîn û cîhanê 
de bûye(eger çi divêt em îfadê bi vê çendê 
bikin ku gelê Kurd weke neteweyek, tu rol û 
cihek di biryardanên han de nebûye). Bi 
liberçavgirtina vê çendê ku niha zirûfa Kurd di 
Rojhilata Navîn de ketiye pêvajoyekê ku 
guhartin di hevkêşeyên siyasî - coxrafiyayî ji 
her demeke din bihêztir û xurtir bûye û bi 
baldan bi dahûnandina stratejîk a Pawil 
Hobert, jeopolîtîkvanê Amerîkayî ku dibêje: 
"Aştiya Rojhilata^ Navîn ne di çareserkirina 
pirsa Ereb û Îsraîliyan de ye, belku di 
çareserkirina pirsa Kurdan de ye", emê di 
çend beşan de hewla dahûnandina pirsa Kurd 
bidin. 

Bi baldan bi sînordarbûna lêkolîna han û 
tevlîhevbûna hundirîn a vê mijarê, min baştir 
dît ku biyava dîrokî a pirsa Kurd ji sala 
1514'an heta dema hevçerx - anku destpêka 
dabeşbûnê heta demekê ku dîroka siyasî a 
Kurdan fenomenek bi navê partiyan di hundirê 
xwe de diafirîne- bêxim holê û piştî nasandina 
cihên îptîyom(berbiçav) ên dîroka siyasî ya 
Kurdan, dest bavêjim şirovekirina serhildan û 
tevgerên seranserî ku xwediyê rûçik û 
armancên serxwebûnxwaz bûn. 

Di lêkolîna han de, bi mifahwergirtin ji pênc 
peyvên "kiryar", "sebeb", "biyav", "alav" û 
"armanc", ezê hewla şirovekirina 
taybetmendiyên han bidim. 

Dîrok 

Ji bo çûn bo nav vê mijarê, di destpêkê de 
hewce ye ku em îşarê bi hin cihên îptîyom di 
dîroka siyasî a Kurdan de bikin ku di vê 
navberê de, baştir ev e ku girîngtirîn 
peymanname û di domê de jî tevgerên 
neteweya Kurd di biyava nîştimanî a 
Kurdistanê de, bi awayekî kurt werin 
dahûnandin. 

A: Girîngtirîn peymannameyên ku bandor 
danîne ser pirsa Kurd: 


Beşa 1 


1. Peymannameya Îdrîs Betlîsî û Sultan 
Selîmê yekem(1514, peymannameyên salên 
1555, 1556 û 1590) 

2. Peymannameya 1639 a di navbera Sultan 
Muradê Çarem û împeratoriya 
Sefewî(parçekirina yekem a Kurdistanê) 

3. Peymannameya Erzrom di salên 1823, 
1847, 1853 

4. Peymannameyên sînorî ên salên 1727, 
1736 û 1746 

Di nava peymannameyên han de, peymana 
Zehab (1639'an) ku ji yên din girîngtir e, bû 
sedema perçebûna Kurdistanê(Kurdistana 
Osmanî û Kurdistana Sefewî) û ewlebûan vê 
peymannameyê di çarçoveya 

peymannameyên sînorî yên din di navbera du 
hêzên herêmî û desthilatdar bi ser Kurdistanê 
de. 

B: Peymana Sayks-Pîko 

Di peyamanameya han de ku di sala 1916(9 
-16 May) piştî bidawîhatina gotûbêjên 
nûnerên Birîtaniya(Mark Sayks) û 
Firansayê(Corc Pîko) hate wajokirin, 
Kurdistana bin desthilata Osmanî bi du beşên 
A û B hate parvekirin û piştî haydarbûna 
dewleta Rûsyê bi nûneriya Sazanof ji 
naveroka vê peymannameyê, beşek ji 
Kurdistanê jî kete bin desthilatdariya Rûsyayê. 
Di peymannameya han de, herêmên 
Kurdakincî bi vî awayî hatibûn parvekirin: 

Bakûrê Kurdistan(Başûrê Rojhilatê 
Turkiyaya niha) di bin desthilata Rûsiyayê. 

Başûrê Kurdistan( Herêma niha a 
Kurdistanê, ^Mûsil û Kerkûk) di bin 
desthilatdariya Birîtaniyayê. 

Rojavayê Kurdistanê(Sûriyaya niha) din bin 
desthilatdariya Fransayê. 

B: Peymana Sêvêr 

Peymana han di bervara 10.08.1920'an de, 
di navbera hêzên serkevtî ên şerê yekem yê 
cîhanî û împeratoriya Osmanî li bajarê Parîsê 
hate wajokirin. Hêjayî gotinê ye ku General 
Şerîf Paşa û desteya nûneriya Kurd beşdarî di 
civînên vê peymannameyê de kirin. Li gor vê 
peymannameyê, împeratoriya Osmanî hate 
perçekirin û di bendên 62, 63 û 64'an yên vê 
peymanê de ku taybet bi pirsa Kurdan bû, 
hatibû ku pirsa mafê diyarîkirina çarenivîsa 
Kurdan, dê di heyameke diyarîkirî de were 
misogerkirin. Peymana han yekemîn belgeya 
navneteweyî di dîroka gelê Kurd de ye ku bi 
awayekî zelal qala Kurdan û mafê diyarîkirina 
çarenivîsa wan dike. 

C: Peymana Lozan 

Peyamana han li bervara 24.07.1923'an di 
navbera Turkiye û hêzên hevalbend yên nû de 
hate wajokirin. Bi pesendkirina peyamana 
Lozanê, peyamana Sêvêr bi awayekî eşkere 
hitbar û rewabûna xwe ji dest da û bingehên 
hiqûqî û navneteweyî yên pirsgirêka Kurd di 
bahoza "maf hertim bi serdestî ye" hate hiştin. 

D: Peyamana Seed Abad 

Peyamana han li bervara 08.07.1937'an di 
navbera welatên îran, Turkiye, îraq, 
Efxanistan û wd... de hate wajokirin. 
Girîngtirîn benda ku heta niha rewatiya vê 
peymanê ragirtiye, benda derheq hevdengiya 
dewletên endam, ji bo tepeserkirina Kurdan û 
hewcehiya radest û teslîmkirina bê şert û 
merc a Kurdan bi her yek ji dewletên dagirker 



yên Kurdistanê ye. 

Bi liberçavgirtina naveroka peymanên ku 
me li jor qala wan kir, wiha dixuye ku armanc 
û merema dewletên beşdar û wajoker yên 
wan peymanane, di çarçoveyên giştî yên li jêr 
de hatî de, kurt dibin: 

1. Parvekirina Kurdistanê 

2. Hiloşandina împeratoriya Osmanî 

3. Dorpêça siyasî - nizamî a Yekîtiya Soviyet 
a berê 

4. Pêkanîna delîveyan ji bo dijheviyên 
neteweyî û olî di herêmê de 

5. Mifahwergirtin ji pirsa Kurd, bona 
givaşanîn bo ser welatên desthilatdar bi ser 
Kurdistanê 

6. Hewl ji bo valakirina gişt pirojeyên bi 
bandor û hêsanker yên derheq avakirina 
dewleta serbixwe ya Kurd 

Bizav 

Ji girîngtirîn bizavên Kurdan yên li dijî 
dagirkerên Kurdistanê, em dikarin qala 
tevgerên jêr bikin: 

A: 1800 - 1914 

Bizava Ebdulrehman Paşayê 

Baban(Silêmaniyê 1806 - 1808) 

Bizava Ehmed Paşayê Baban(Silêmaniyê - 
1812) 

Bizava Kurdên Zaza(Sîwas 1820) 

Bizava Mîr Bedirxan(Cizîra Botan 1821 - 
1834) 

Serhildana Mihemed Paşa(Rewandiz 1826 - 

1833) 

Serhildana Şengar(Şengar 1830 - 1833) 

Bizava Mîr Şerefxanê Bidlîsî(Bakûrê 
Kurdistanê - 1879) 

Serhildana Yezdanşîr(Bakûrê Kurdistanê - 

1834) 

Bizava Husên Kenaan Paşa û Osman 
Paşa(Bakûrê Kurdistanê - 1879) 

Serhildana Şêx Obeydulahê Nehrî(1880 - 

1881 ) 

Serhildana Eşîra Kelhur(Kurdistana îranê - 
1905) 

Serhildana Kurdên Mûsil, Erzrom û 
Bidlîs(1907) 

Serhildana Şêx Ebdulselam Barzanî(Barzan 
1908 - 1914) 

Serhildana Mela Selîm û Şehabedîn(Bidlîs 
1913) 

B: 1914 - 1939 

Tevgera Şêx Mehmûd û hikûmeta 
Kurdistanê(Silêmanî û Başûrê Kurdistanê 1919 
- 1932) 

Serhiladana Şêx Seîdê Pîran(Bakûrê 
Kurdistanê - 1925) 

Tevgera Ceefer Sultan Hewraman(1912, 
1914, 1929 û 1930) 

Serhildana Seyîd Riza Dêrsimî(Bakûrê 
Kurdistanê - 1937) 

Serhildana Îbrahîmxanê Delo(Kifrî 1920) 

Tevgera Simko(Kurdistana îranê 1920 - 

1930) 

Serhildana Kerîm Begê Hemewend(1921 - 
1922) 

Serhildana Diyarbekir(Bakûrê Kurdistanê 
19 34) 

Serhildana îzidiyan(1939) 

Serhildana Îbrahîm Hinanu(1925 - 1945) 
Serhildana Goyan(Zaxo 1919) 

C: 1940 heya dema hevçerx 
Rûçik û şekla vê qonaxê ji ber nihêrîna 
siyasî, bi awayekî giştî cuda ji qonaxên berî 
1939'ê ye. Çunku ji vê heyamê şûnde, bi 
avabûna partiyên çalak yên Kurdî, modela 
tevgerên serbixwexwaz yên Kurd ber bi 
endambûn di partiyan û xebata çekdarî li cem 
xebata siyasî bi rêberiya partiyên siyasî, 
diguhere. Li wê heyamê vir ve, rêberiya 
bizavên siyasî - nizamî ên Kurd dikeve stûyê 
partiyan û bizavên azadîxwaz yên Kurd hêdî 
hêdî rêya rasteqîn a xwe, digirin pêşiya xwe. 

Ji Serok Komarê Berê Yê 
Fînlandê, Daxwaza Hevkariyê 
Ji Bo Çareserkirina Pirsa 
Kurd Hate Kirin 



Hejmarek ji kesayetiyên Kurd û Fînlandî 
di nameyekê de daxwaz ji Mariyo Ahtîsarî, 
Serok Komarê berê yê Fînlandê kirine ku ji 
bo çareseriya pirsa Kurd di Rojhilata Navîn 
de hevkariyê bike. 

Di beşeke vê nameyê de hatiye: "We heya 
niha gellek pirsên cîhanê çareser kirine yan 
rêçareya derbazbûn ji gellek pirsên cîhanê ji 
aliyê cenabê te ve hatine pêşkêşkirin. 

Ew pêşkevtinên vê dawiyê di Kurdistana 
îraqê de, yê bûye cihê tirsê ji bo welatên 
Tukriye û îranê. Du welatên han her carê bi 
hêcetekê êrîş dikin ser Hikûmeta Herêma 
Kurdistanê û bi topbarankirina sînorên 
Kurdistanê yan êrîşên leşkerî bi hêceta 
hebûna hêzên PKK'ê, ewlehiya Hikûmeta 
Herêmê têk didin û destkevtên Kurdan di vê 
beşa Kurdistanê de dixine metirsiyê. 

Ger ji bo çareseriya pirsa Kurd di Rojhilata 
Navîn de rêçareyeke demokratîk nehê dîtin, 
Rojhilata Navîn dê tevî aloziyeke micid 
berbirû be. 

Di dawiya vê nameyê de hatiye: "Em 
îmzekarên vê nameyê hêvîdar in ku Serok 
Komar Ahtîsorî, derheq çareserkirina pirsa 
Kurd hevkariyê bikin. Em û hejmareke zaf ji 
hevkarên xwe di Fînland û Kurdistanê de 
amade ne ku hemû cure hevkariyekê ku 
cenabê we di vê derheqê de bi hewce 
dizanin, bikin. 

Wajokarên namê: 

Parêzer Leo Hêrebrî, xatûna Hêlêna 
Lîponên, Mihemed Fetah Olfet, Nasir Kaya, 
Dr. Kirîstîna Koyvûnîn, Hîsam Memdûh 
Salim, Mecîd Heqî, Omer Tacedîn Ziyad û 
Nezmî Baslak. 




Şiroveya Peyvên Siyasî 


omid_anbi@yahoo.com 

KOMONÎZM 

T êgiha Komonîzmê ji peyva "Commun" û peyva latînî a "Communis" hatiye 
wergirtin û ji modeleke sîstema hevbeş re tê gotin ku li gor teoriya alîgirên vê 
hizrê, alavên hewce yên berhemanînên bi giştî dikevin ber destê civakê û 
encama vê çendê de, nîşan û cihwarên hevrikanêya di navbera qatan ji holê 

radibe. Eger çi Komonîzm ne xwediyê dîrokek kevin e, lê |U dawiya sedsala 19'an de 
têgiha han gihîşte pêşveçûnek zaf û hejmara alîgirên wê ku bawerî bi kontrola kar û 
barên aborî û civakî û berhemanînê hebûn, roj li pey rojê zêdetir dibû. Rêberên herî 
binav û deng yên vê hizrê, Marks, Îngîls û Lenîn li ser vê baweriyê bûn ku di civakeke 
sosyalîstî de êdî çewisandina mirov bi destê mirov wateya xwe ji dest dide û di encam de 
civak bi ser hemû alav û amûrên berhemanînê de zal dibe û eva dibe sedem ku 
bingehên civakî guhartinek bingehîn bi ser de bihê. Li gor nêrîna wan, sosyalîzm bixwe jî 
qonaxa yekem û destpêkîn a guhartinên han yên civakî ye, çunku di qonaxa duyem de ku 
qonaxa Komonîzmê ye, bizava texa kedkar û zehmetkêş dest pê dike û xelk ji 
newekheviya civakî û zulm û zordarî û fenomena şer rizgar dibin û di dawiyê de digihîjin 
azadî û armancên mirovî yên xwe. Li gor vê hizrê, komonîzm bi mifahwergirtin ji 
nûjentirîn bingehên teknîkî, asta berhemanîna berhemên civakî zêdetir dike û dibe 
sedema vê çendê ku vejen û hêza xwezayê zêdetir were destê mirov û aborî di baştirîn û 
bedewtirîn şekla xwe de ewle be û gişt hewcehiyên madî û menewî ji bo hemû endamên 
civakê were dabînkirin. Çunku di Komonîzmê de tu tex û qatek di holê de nîne, zirûfên 
civakî, aborî û çandî di hemû qadan de berbipêşve diçin û di encam de karên hizrî û 
cendekî dikevin xizmeta berhemanînê û bi vî awayî takekesên nava civakê bi awayekî 
çeleng beşdariyê di birêvebirina kar û barên civakî de dikin û lihevkirin û hevdengiyek 
tevav di hemû waran de, tê dîtin. 

Li gor nêrîna Komonîstan, di qonaxa Komonîzmê de, pîvan û dirûşma bilind a mirovî(ji 
her kes li gor karîna wî/ê û bo her kes jî pêka hewcehiyên wî/ê) tê rojevê. 

Di sedsala 20'an de, di zêdetirî 50 welatên cîhanê de partiyên alîgirên Komonîzmê bi 
awayekî çeleng çalakî dimeşandin û di hin welatan de jî desthilat bi destê partiyên han 
bû, lê piştî hiloşîna dîwarê Berlînê di sala 1989'an û jihev hilweşîna Yekîtiya Soviyet di 
sala 1991'an, tevgera Komonîzmê di cîhanê de hemberî qels û lawazbûnê hat û li welatên 
Ewropaya Rojhilat bi awayekî fermî dawî bi temenê sîstema Komonîstî hat. Lê hewce ye 
were gotin ku heya niha jî bizava Komonîzmê di cihên cur bi cur ên cîhanê de çalak e û 
alîgirên vê hizrê li ser vê baweriyê ne ku di dawiyê de dê bigihîjin serkevtinê. 

Bingehên Sosyalîzm û Komonîzmê di cîhanê de tiştekî nû nîn in, belku ji mêj ve ye 
hizrên han hebûne û fîlesofên berê jî qala hilweşîn û jiholê rabûna xwedîtiyê û wekhevî û 
biratiya hemû takekesan kirine. Nîşaneyên yekem ên vê hizrê, di bîr û rayên fîlesofên 
Sofîst(sedsala 5'an a berî Zayînê) ên weke Entîfon, Trasî Makos û Gorgîyas de, tên 
dîtin. 

Her wiha Eflaton(sedsala çaran a berî zayînê) jî di pirtûka xwe a bi navê Komar'ê de 
qala hilweşîna xwedîtiyê di navbera desthilatdarên welat û hêzên leşkerî de kiriye ku eva 
jî weke teoriyek Komonîzmê tê hesibandin. Her wiha di sedsala 16'an de jî teoriya 
Anabpetîzm yan Komonîzma Mesîhî li welatên Almaniya, Siwîs û Holandayê jî hate rojevê 
û piştre di Amerîkayê de jî hate belavkirin. Felsefeya han daxwaza hilweşandina 
milkdariyê di hemû yasayên wê demê de dikir û stûxwarbûn li hember dewletê weke 
kiryareke kirêt dihesibandin û ev çende red dikir. 

Di sedsalên nû de, Birîtaniya berî hemû cihek din yê Ewropayê bû navenda şoreşên 
hizrî, û bizavên Sosyalîzm û Komonîzmê jî di wî welatî de geşe kir. Can Stawart Mîl ku 
fîlesofek Birîtaniyayî bû, xwe bi alîgirê Sosyalîznnê dihesiband, lê di dîroka felsefeya 
rêzanî(siyasî) de, navhatî zêdetir weke Sosyalîstek Îdealîst dihat nasîn. Her wiha Marks jî 
navhatî weke Sosyalîstek Matriyalsît dihesiband. 

Hêjayî gotinê ye ku fîlesofên sedsala 18'an li Ewropayê yên weke Roso û Volter jî 
alîgirî ji sosyalîzmê kirine. Adam Smît û hin fîlesofên din jî hewla bihêzkirin û 
berfirehtirkirina bingehên sosyalîzmê dayîne. Di sedsalên 19 û 20'an de, Karil Marks, 
Firêdrîk îngels, Lîp Nêxt, Kaotsî, Lenîn, Stalîn û Tiroteskî li ser şêwazeke nû, 
felsefeya han darêtin û xwendingehek nû a komonîzmê ava kirin. 

Çavkanî: 

(Ferhengî Ramiyarî Nîga) Azad Weledbegî 
(Danêşnamêyê Siyasî) "Politicial Dictionary" Daryûş Aşorî 

Zarok Yekemîn Goriyên Xizaniyê 




awayekî herî baş werin perwerdekirin daku 
bikarin di pêşerojê de xizmetê bi civakê 
bikin. Lê mixabin îro rojê di hin herêmên 
cîhanê de li gor hin raporên berdest, bi 
milyonan zarok yê bûne goriyên belengazî 
û xizaniyê. 

Rêxistina Neteweyî a Kar li sala 2005'an, 
di raporekê de rewşa herî xirab a karkirina 
zarokan, bi vî awayî dide xuyakirin: 
Bikaranîna zarokan bo koletiyê seba 
hebûna qer û deynên dayîk û bavên wan bi 
xwedî karan, bikaranîna bi zorê a hêza 
zarokan di şerê çekdarî de, delaliya 
zarokan bo karê xirab û dûr ji exlaq, 
mifahwergirtin ji zarokan di xebatên 
neyasayî û karên ku ji bo tendurustiya wan 
bixeter e. Li gor rapora han ku sê salan 
berî niha hatiye weşandin, 246 milyon 
zarok di cîhanê de kar dikin, 500 milyon ji 
hebûna destavên nûjen û saxlem, 400 
milyon ji ava vexwarinê a saxlem, 270 
milyon ji xizmetên tendurustî, 90 milyon jî 
ji xwarina baş, bêpar in. 140 milyon zarok 
naçin bo xwendingehan, 300 milyon jî ji 
derfet û keysa destpêregihştin bi 
zanyariyan bêbeş in. Pitir ji 1 milyar zarok ji 
pêgihîştin û perwerdehiya saxlem û 
piştevaniya ragihandî a serokên welatan di 
carnameya mafê zarokan de, bêpar in. 

Herwiha di vê raporê de derheq rewşa 
zarokên îranê hatiye: %14 ji zarokên îranê 
hêj kar dikin û nêzîk bi 500 hezar zarok û 
pitir ji yek milyon ji wan bi dû hev, rojane 
bi yek û du dolaran dijîn û dangî hêla 
xizaniyê jiyanê diborînin. Rejîma îranê seba 
meşandina siyasetên şaş û çewt yên xwe, 
civaka îranê ber bi destkurtî û xizaniyê 
kişandiye û di kavilkirina welatê me de 
rolek sereke hebûye. 

Seîd Medenî, lêkolînerê pirsên civakî bi vî 
awayî karê zarokan pênase dike: karê 
zarokan yanî ew çalakiyên ku ji bo zarokan 
di warên cismî, ruhî, civakî û sincî de bi 
xeter e û wan ji xwendinê bêpar dike. 

Li îranê karkirina zarokên bin 15 saliyê 


serbarê hebûna madeya 79'an a yasaya kar 
ku karkirina zarokan di bin temenê 15 
saliyê de qedexe dike, roj bi roj zêdetir 
dibe. Bêşik karkirina zarokan di vî temenî 
de, vedigere ser gellek sedeman, bo 
mînak: 

- Sedemên aborî yên weke xizanî, 
destkurtî û bêkariyê. 

- Sedemên çandî û civakî bi taybetî 
zêdebûna nifûsê, koçkirin, şer, guherîna 
buhayên civakî û çandî, nebûna yasayên 
piştevanîkirin ji zarokan, hebûna nêrîn û 
baweriyên nerast derheq zarokan, bi 
taybetî bikaranîna tund û tûjiyê li hember 
zarokan, nebûna saziyên parêzvan ên mafê 
zarokan û wd... 

- Sedemên malbatî weke malbatên pirr 
nifûs û ji hev veqetiyayî, hebûna kesên 
tûşbûyî bi madeyên sirker di nava malbatê 
de, agahdarnebûna malbatan ji hewcehî û 
pêdiviyên zarokan. 

Li gor lêkolînên ku di vê derheqê de 
hatine encamdan, bêkarî sedema sereke a 
kirîza han tê hesibandin. 

Pêka serhejmariyên herî dawîn di cîhanê 
de, pitir ji 100 milyon zarok di şeqaman de 

jiyaneke dijwar derbaz dikin 
ku di welatê me de 
serhejmariyeke serrast ji wan 
zarokên nava şeqaman ne di 
berdest de ye. Lê bi 
liberçavgirtina hejarî û 
xizaniyê di civakê de, bêşik 
hebûna zarokên di nava 
şeqaman de, her rojê zêdetir 
dibe. Li gor çavkaniyan, %80 
ji zarokên han di xiyewanan 
de kar dikin û komkirin û 
vegerandina wan bo nava 
mlabatê de tu pirsgirêkekê 


çareser nake, çunku seba tengdestî û 
rewşa xirab ya aboriya malbatan, zarok 
neçar in dîsan vegerin bo nav şeqaman û 
bona dabînkirina debara jiyayê kar bikin. 

Xwezî di welatê me de bi vî qasî bêkarî û 
tengdestî tune ba. Xwezî zarokên me li cihê 
kar kirin di şeqam, xiyewan û kargehan de 
mijûlê xwendinê ban, çimku karê zarokan 
wane xwendin e, ne karkirin. 

Di pirraniya welatên demokratîk û 
pêşkevtî de ku rêzê ji mafê mirovan digirin, 
yasa parêzerê zarokan e, lê mixabin di 
welatê me de ku rejîmek nedemokratîk 
desthilatdar e, yasaya bingehîn a wê dijî 
zarokan e. Bo mînak pêka qanûna bingehîn 
a rejîma îranê, temenê zarokiyê ji bo kuran 
15 sal û ji bo keçan jî 13 sal hatiye 
diyarîkirin. Eva di halekê de ye ku di 
yasaya pirraniya welatên demokratîk de, 
temenê zarokiyê heta 18 aliyê hatiye 
diyarîkirin. Her wiha yasaya bingehîn a 
îranê destê dayîk û baban bona kutan û 
lêdana zarokan û bikaranîna tund û tûjiyê 
derheq wan vekirî hiştiye û ger bab kur yan 
keça xwe bikuje, cezayeke giran jêre nahê 
diyarîkirin^ Herwiha niha jî zarokên bi 18 
saliyê li îranê tên daliqandin eva jî di 
halekê de ye ku di piraniya welatên 
demokratîk yên cîhanê de cezayê îdamê bi 
giştî hattye betalkirin. Zarok di bin sîbera 
Komara Îslamî a îranê de, qet nikarin 
bigihîjin hêvî û xweziyên xwe. Heya dema 
ku xizanî û tengdestî û bêkarî hebe, heya 
dema ku ferq û cudahîdanan hebe, civaka 
me ji kirîza han rizgar nabe. Çareserî tenê 
hiloşandina rejîma îranê û avabûna 
sîstemeke demokratîk û dadperwer e, 
sîstemek ku pabend be bi hemû yasayên 
navneteweyî derheq mafê zarokan, jinan, 
karkeran, azadiya takekesî, azadiya ramanê 
û wd... 


emenê zarokiyê, temenê herî 
hestyar û girîng yê hînbûn û 
perwerdehiya mirovan e. Lewra 
divêt zarok di temenê han de bi 


Rapor: Agirî-Beşa Civakî 

Nameya Dilêş A Karkerekî Şaredariya Kirmaşanê Bo 

Raya Giştî 

K arkerekî şaredariya 

Kirmaşanê, di nameyekê de, 
rewşa dilêş a jiyana xwe û 
malbata xwe bi vî awayî bas 

dike: 

Ez yek ji kedkarên Şaredariya 
Kirmaşanê me. Ez xwedî 7 zarokan û 
babekî kal im ku tûşî nexweşiya 
penceşêra hestî hatime. Her wiha min 
diyek heye ku seba karkirina zaf û 

encamdana karê terzîtiyêher du çavên xwe ji dest daye. Du salan berî niha kurê min ku 
taze serbaziya(eskerî) xwe xilas kiribû, li ser rênîşanî û daxwaza hevalan bû karkerê 
Şaredariya deverê ku xwezî ev yeka nekiriba. Şaredariya deverê herdu kurên min ji bo 
komkirina kirsê nexweşxaneyê şande wir û min jî derheq vê çendê nerazîbûna xwe 
ragehand ku bi vê sedemê ve ez hatim cezakirin û ji bo beşa komkirina kirs li pişt otombîlê 
hatim dûrxistin. Piştî heyamekê kurê min nexweş bû, ez bi xwe jî carekê ji pişt otombîlê 
ketme xwarê û morên 4 û pênc yên pişta min li cî derketin. Heqdestê min û kurên min 289 
hezar tûmen e ku di mehê de 156 hezar tûmen ji bo dermanên bavê min tê terxankirin. 
Çend caran min biryar da ku xwe bikujim, lê min nekarî. Lê êdî em nikarin tab bikin, me tu 
kesek nine ku hevkariya me bike û bigihîje hawara me. 





Rojane 54 Jinên îranê Li Pakistanê Tên Firotin 


W ezareta Karê Derve ya Ameîrkayê, di 
rapora xwe a salane de derheq qaçaxa 
mirovan di cîhanê de, ragehand: 'N_i gor ew 
belgeyên ku hatine bidestxistin, îran li jêr 

desthilata rejîma Komara Îslamî yek ji binkeyên 
qaçaxa mirovan e". 

Mark Lagon, Ravêjkarê Wezareta Karê Derve ya 
Amerîkayê di doma belavkirina rapoara han de, got: 
Seba nebûna pêwendiyên dîplomatîk di navbera 
Amerîka û îranê de, zaniyariyên têkildar bi qaçaxa 
mirovan li îranê ji aliyê hinek ji welatên hevpeyman 
ên Amerîkayê ve hatine komkirin. 

Pêka rapora han zarok û jinên îranê bi armanca 
destdirêjiya(tecawuz) cinsî, zewaca bi zorê û dana 
qerên şexsî bo welatên weke Pakistan, Turkiye, 
Mîrîtiyên Erebî yên Hevgirtî tên qaçaxkirin. 


Di beşeke din a vê raporê de hatiye: "Pêka çavkaniyên bidestxistî rojane aliyê kêm 54 
jinên ciwan yên îranê di temenê navbera 16 heya 25 saliyê de bona destdirêjiya cinsî li 
Pakistanê tên firotin. 

Di rapora han de her wiha hatiye ku rejîma îranê yek ji wan hikûmetan tê hesibandin ku 
di heyamê sala borî de heya niha ne tenê tu gavek bona piştevanîkirin ji goriyên qaçaxa 
mirovan neavêtiye, belku goriyên kirîza han a nemirovane çendîn caran ji aliyê rejîma 
îranê bi buxtana pêkanîna pêwendiyên zayendî (seksî) hatine îşkencekirin. 

Zarokek Li Sine Hate îdamkirin 

Li gor agahiyên Rêxistina Çalakên Mafê Mirovan li 
îranê, roja 10.06.2008'an, zarokek bi navê Mihemed 
Hesenzade, hate îdamkirin. Navhatî sala 1991'an ji 
dayîk bûye. 

Mihemed Hesenzade, kurê Fîruz û xelkê bajarê 
Sine ye. Navhatî di temenê 14 saliyê de ceza xwariye 
û piştî 2 salan man di Civata Perwerdehiya Ciwanan, 
şeva derbazbûyî di halekê de ku tenê 17 salî bû, di 
girtîgeha Sine de hate îdamkirin. 

Hêjayî gotinê ye ku rewşa girtîgeha Sine piştî 
îdamkirina Mihemed Hesenzade, bi tevahî aloz bûye. 


Rojeva Civakê 


Kirîza Kêmbûn Û 
Giranbûna Tiştên Xwarinê 
Li Rojhilatê Kurdistanê 

Agirî - Beşa Civakî 

Zêdebûna buhaya alav û tiştên xwarinê 
îsal di hemû cîhanê de ê bûye kirîz û 
pirsgirêkek xurt, giştî û berfireh. îsal ne tenê 
di îranê de, belkî di piraniya welatên cîhanê, 
nemaze yên ne pêşketî de xelk bi vê 
pirsgirêkê re berbirû bûne û nemaze kes û 
malbatên xizan, belengaz û destkurt û 
kêmdahat bi dijwarî û giranî dikarin 
hewcedariyên sereke yên xwarinê ku ji bo 
jiyana mirovekê pêwîst in, bidest bixin. 
Tiştên xwarinê ên weke nan, birinc, rûn, 
qend, ça, goşt û gellek tiştên din... . 

Kirîza giranbûna tiştên xwarinê û her wiha 
kêmbûna wan û awsana(enflasyon) aborî a 
xurt û berfireh bandoreke rasterast li ser 
çawanî û heta domkirin jiyana gellek ji 
malbatan kiriye, lewra ji ber vê yekê û rewşa 
xirab a aboriya malbatan, pêkhate û bingeha 
malbatan di civakan her diçe zêdetir dikeve 
ber xeter û tehlûkeyê û gef ji silametî û 
ewlehî û jiyana normal a wan tê xwarin. 

Malbat weke yekemîn saziya civakî a herî 
girîng û bi bandor ku aliyên cur bi cur ên 
kesayetiya mirov tê de dikemile, dikare xisar 
û ziyanên pirr ji vê rewşê bibîne. Malbat 
wekî pergala civakî a herî girîng bingeha 
kemilîna kesayetiya mirov ji her aliyekê ve tê 
hesibandin, bingeh û çavkaniya 
perwerdehiya mirov heta dawiya temen di 
vê pergala civakî de dest pê dike, lewra 
dewlet û desthilatdar divêt bi vê yekê 
bihesin û rê nedin ku kirîza aborî û kêmbûna 
tiştên xwarinê û zêdebûna buhaya wan, 
xelkê bi vî awayî bixe di nav tengasî û 
dijwariyan de. 

îsal di Kurdistana Rojhilat û sernaserî 
îranê de, kirîza zêdebûna buhaya tiştên 
xwarinê û her wiha kêmbûna wan bi 
berfirehî derket holê û gelê kurd û gelên din 
yên îranê ji bo peydakirina hewcedariyên 
rojane ên xwarinê neçar in, çend qat zêdetirî 
caran dirav xerc bikin, heta bikarin^wan 
tiştan bikirin. Li bajarên Kurdistana îranê 
buhaya nan, rûn, birinc, qend, ça, goşt û 
gellek tiştên din bi awayekî ecêb zêde bûye 
û ji ber rewşa xerab a aboriya piraniya 
xelkê, kirîn û bidestxistina wan tiştan ji bo 
her kesî ne karek hêsan e. Ev yek zêdetir 
zext û givaşê dixe ser milê wan malbatên 
xizan, destkurt û kêmdahat ku neçar in li gor 
rewşa berê a xwe ji bo domkirina jiyanê 
tişên xwarinê ji bo jiyana rojane a malbatan 
bikirin û ji ber vê yekê bareke giran yê 
ketiye ser milê wan malbatan bi taybetî û 
hemû malbatên kurd bi giştî. 

Di vê derbarê de desthilatdarên Komara 
Îslamî a îranê jî tu gavak ji bo çareseriya 
kirîza han negirtine ber xwe û serbarê 
xurtbûna vê rewşê, qet seh bi vê yekê nakin 
ku ew li hember dabînkirina tişt û 
hewcedariyên xwarinê ji bo hevwelatiyan, 
berpirsiyar in! Her wekî di destpêka 
desthilatdariya xwe a gemar heta niha tune 
bûne û nabin jî. 

F eylosofê navdar Arîstoteles 
dibêje: "Axaftin, nimandina jiyana 
hiş e." Ev pênasa Arîstoyê 
ramanwer gellek bandor li ser 
kevneşopiya ramana rojavayiyan kiriye û 
heta ramanwerên hengirî, yên serdema 
hivdemîn jî dîtineke mîna ya Arîsto diyar 
kirine û gotine :"Axaftin, nimandina 
(şanîdera afirandina) ramanê ye." 

Rast e, mirov, ji bo ku ramana xwe 
derbibire an hestên xwe vebêje, diaxive. 
Axaftin ji deng û gotinan pêk tê û dibe 
sedema pêkhatina zimên. Belê ev pênas 
têra ravekirina zimên nake. Ji bo ku mirov 
wateya zimên ya rastîn bide jî, ne bes e. 
Lewre wekî ku berê jî hate diyarkirin, 
ziman, tenê ne alaveke ragihandinê an 
navgîneke derbirîna ramanê ye ku bi 
wateyeke teng were sînordarkirin. Mirov 
dikare bibêje erk û girîngiya zimên, bi qasî 
ku nikare were vegotin hûr, kûr, bergehdar 
û berfireh e jî. 

Ramanwerên sedsala hijdemîn, yên wekî 
Herder û Condîllac, nêrîna Arîsto kêm 
dibînin û ramana fîlozofên ku zimên tenê 
wekî "navgîna vegotina ramanê" dibînin 
rexne dikin û dibêjin : "Ne gengaz e ku 
raman beriya zimên be. Lewre raman bi 
zimên re derketiye holê." Cudatiyên 
navbera zimanên cur bi cur bi siruştî bûye 
sedema cudatiyên navbera ramanên cur bi 
cur jî. Bi vegotineke kurt mirov dikare 
bibêje, cudatiya navbera zimanên mirovan, 
cudatiya navbera hest, raman, nêrîn û 
nêzikayîtêdanên mirovan bi xwe ye. 

Pênasa zimên ya zanistî, cara yekem di 
sedsala nozdemîn de ango piştî 
damezrandina zimanzaniya giştî ya 
hemdem, ji aliyê zimanzanên wekî F. De 
Saussure ve hatiye kirin. Ziman, ji têgîna 
deng û ramanê pêk hatiye. Di navbera 
deng û ramanê de girêdaneke qewîn heye. 
Belê ev girêdan ne girêdaneke bêgav an 
sirûştî; girêdaneke jimarî ye. Wekî mînak : 
Ji bo têgîna "seg" tirk ; dengên "köpek", 
elman; "hund", ingilîz; "dog", ereb; "kelb" û 
firansî ;"chien" bi kar tînin. Her wiha 
mirovên ku bi heman zimanî diaxivin, gava 
ku navê tiştekî tê gotin, heman tiştî difikirin 
û disêwirin. An na di navbera mirovan de 
têgihîştin û ragihandin tu car nikare pêk 
were. 

Tu heyber nikare mîna mirov biaxive, 
birame û her wiha bi zimanekî tekûz 
daxwaz û hestên xwe der bibire. Lawir jî bi 
awayekî ango bi deng û livên xwe yên 
taybet, bi lawirên din re ragihandinê pêk 
tînin. Lê belê nikarên bi qasî mirovan li dijî 
xwezayê rawestin û beşdarî hilberîneke 


bêsînor bibin. Mijarên zimanê mirov jî, bi 
qasî hilberî û hilberîneriya wî/wê bêsînor û 
bêhejmar in. Tiştekî ku nekeve wergîriya 
zimên nîn e. Erk û girîngiya zimên di her 
demê de xwe dide pêş. Lawir tenê ji bo ku 
jiyana xwe bidomînin an jî pêdiviyên jiyana 
xwe bidest bixin, hin dengan derdixin. Ew 
deng dibe zimanê wan ê ragihandinê. 
Zimanê wan, ne zimanekî bi rêk û pêk û 
mayinde ye. Têgihan û rojane ye. Ango 
demdemî ye. Belê zimanê ku mirov pêk tîne 
ne wisa ye. Lewre di navbera zimanê mirov 
û ramana wî/wê de têkiliyeke zexim heye. 
Gotinên ku ji devê mirov derdikevin dilopên 
mêjiyê wî/wê ne. Bi awayekî din mirov 
dikare bibêje mirov hest û ramana xwe li 
gotinan bar dike. Peyvên ku ji devê mirov 
der dibin her yek ji wan wergerê hest û 
ramana mirov in. 

Taybetmendiya ku mirov ji lawiran 
vediqetîne yek jê axaftin e. Axaftin, zimanê 
mirov ê ragihandinê ye. Du heb taybetiyên 
bingehîn hene ku zimanê mirov ji zimanê 
hemê lawiran vediqetîne:J Yek; carekê 
zimanê mirov ne wekî yê lawiran bi riya 
rakendiyê (irsîtî), li derdor û civakê û bi riya 
hindîkarî û xwendekariyê bi dest dikeve. 
Lawir zimên ji nû ve hîn nabin. Bêhejmar 
celebên lawiran hene û her yek ji wan 
zimanê celebên xwe yên siruştî û 
neguhêrbar dubare dikin. Belê zimanê 
mirovan li gora merc û erawayên demê, 
şêwazên hilberiyê û dîsa pêwendiyên 
civakê diguhere. Û ew, ji nifşekî derbasî 
nifşê din dibe. Dudo; şanîderên hêmanên 
zimanê mirovan, heta bibêje bes zêde ne. 
Jixwe hêman jî ji van şanîderan pêk tên. 
Hêmanên yekbûyî dibin bingeha gotinan. 

Gotin, dibin hêmanên hevokan. Û hevok 
jî zimanekî nû pêk tînin. Di zimanê 
mirovan de gelek qertaf û pêvek hene. Di 
zimanê lawiran de taybetiyên wisa nîn in. 
Zimanê mirovan li gora rêzik û rêbazan, 
belê yê lawiran li gorî dozînên wan dirûv 
digire. 

Pirên mirovan, di zarotiya xwe de, pêşî 
zimanekî tenê hîn dibin. Ew ziman jî dîsa bi 
piranî zimanê wan ê zikmakî ye. Zimanê 
zikmakî, zimanê dayik û malbata zarok an 
an jî yê civaka wî/wê yak u tê de dijî ye. 
Zarok, kêm caran bi hev re du, sê zimanan 
jî hîn dibin. Belê ev rewş hinekî awarte ye. 
Her wiha ziman jî tenê ne axaftin e. 


ÇAND Û HUNER 


Kaniya He/bestan 


Têkiliyên Bê Rêz 



Mahsum Nisêbînî 


Lorînên xewê 

ji dengên bêdengiya reben tên 

razana çavên vekirî 

xemsarî şiyariyê dibe 

zilaliya ramanên me 

bi keserkeşiyê dixilin 

zimanên janreşên 

li tenikiya hestan diçêrin 

guhên bê parzûn 

ji pêjnên genî neqrîsk didin 

têkiliyên bê rêz 

raqsa kenê rondikrêjî dibarin 

destxerîbên fenfûtî 

bi henesa komê dijîn 

de bibînin bibînin 

bihara şewitî 

tîmara sergêjiya laşê xwe 

havênê yekbûnê li meyanê xembare 

em li ber siya stêrikan 

ziwabûna dilên xwe avnadin 

vedana kiryarên rûgeş 

hêviyên paşroja dilxweş 

ramanên rast livî hevbeş 

bi qetînên tilîreş ve diçin 

dîtinên lerzok 

ji xwarkarî dipale 

û armancên stewir ji melûliyê 

dirijin 

germbayê heskirinê 
ji şerxwaziya toranî dimire 
xwe ji zûrînên diran bi xwîn re 
tevdidin 

em hê bi şûrê giyandanê 
kefenvirên wanî li xwe diqetînin 
zezike nu 

li hêviya bilind dengiyê hisretkeşe 
rewş êşa bi pirs 
guhpêlî bersif çarane... 

*** 

Helbestvan Besam Mistefa: 

66 JI BO PROSESA STANDARDKIRINA ZIMANÊ KURDÎ DIVÊT 
TEVAHIYA KURDISTANÊ LI BER ÇAV WERE GIRTIN, NE 

PARÇEYEK TENÊ 66 

Çend rojan berî nîha ez bi çend hevalên xwe yên weşana Agirî re, çûm bo Hewlêrê, li wir me helbestvan û wêjevanê 
ciwan û jêhatî yê Rojavayê Kurdistanê, Besam Mistefa ziyaret kir. Her di vê serdanê de me dem û derfet ji Besam xwest 
û derheq hin mijarên taybet bi çand û wêjeya Kurdî re hevpeyvînek pê re çê kir. Emê vê hevpeyvînê bi hev re pay bikin. 


B 


Hevpeyvîn/ Dara Natiq 

esam Mistefa kî ye? 

-Besam Mistefa... neviyê Adem e 
ê ku ji buhuştê hatiye qewirandinê 

û li vê cîhana westan û gunehkariyê hatiye 
bicîkirin. Dema ji nişkê ve xwe rûbirû bi 
jiyanê re dîtiye, veciniqî ye. Ji wê dema dûr 

ve, ew li xwe digere_ji xewnekê heta bi 

xewneka din, êş bi êş û di nav dûyê 
çixareyên xwe de li xwe digerim, li wî 
Besam ê ku hûn lê dipirsin....hîn min ew 
nedîtiye...ez nizanim Besam Mistefa kî 
ye.Jê li we naveşêrim ku ew mirovekî nazik 
û hestgerm e, ku bi her stranekê re dikare 
bigirî, di her gulekê de bihna Xweda dike, 
di her rojekê de hezar xewnî diçîne û ji 
hemû mirovan hez dike û hîna ew zarokê 
bêrî û piçûk e.... 

- Çawa bû ku we dest bi xebata 
wêjeyî kir? 

-Hê di zaroktiyê de hezkirina min ji tenahî 
û xwendinê re dihat. Saykolojiyaya min 
digel hestên nazik, stran û çîrokan diguncê. 
Ez dikarim bê sedem bigirîm. Dema min lîse 
dixwend merivekî min mala xwe guhêrand 
û pirtûkên xwe li mala me hiştin. Tê bîra 
min, min ji heval hogirên xwe re got: ez bi 
ser gencîneyeka zêran ve bûme! Vê yekê 
derfetek mezin da min ku ez bi kûrahî di 
nav deryaya wêjeya kurdî û erebî û cîhanî 
de melevaniyê bikim. Carina min kitêbek hil 
dida û 7-8 saetan li pey hev dixwend heta 
min ew xilas dikir. Zarokên malê û ên xizm 
û cîranan li dora min kom dibûn û min ji 
wan re romana "Yên Perîşan" ya 
romannivîsê Fransî „Victor Hugo" dixwend, 
digel gellek çîrok û romanên din...hêdî hêdî 
min nas kir ku ez ji bilî wêje û nivîskariyê bi 
kêrî tutiştê din nayêm! Li paş mala me jî 
sînorê Tirkiyayê diyar bû û li paş têlên sînor 
çiyayê Bagokê xuya dikir. Vê dîmenê êş û 
azara cjel û welatê min her roj dianî bîra 
min. U ji ber ku gelê min bi hewceyî 
wêjevan û wêjevaniyê ye, min biryar girt ku 
ez hemû jiyana xwe bixime di bin xizmeta 
çanda gelê xwe de, ez jî ji aliyê xwe de 
kevirekî lê kim, di wê avahiya mezin û bi 
rûmet de ya mala çanda kurdî... 

-Heya nîha çîqas berhemên we 
hatine çapkirin? 

-Berhemên min wekî kitêb hîn nehatine 
çapkirinê. Lê gellek werger û helbest û 
nivîsar û gotar û çîrokên min di rojname û 
di malperên kurdî de hatine weşandinê, û 
gellek berhem li ber destê min hene ku 


derfet hebe di pêşerojê de 
wê bêne çapkirin, ji wan wekî 
mînak:-berhevokeke 
helbestan-berhevokeke 
çîrokan-werger û gellek tiştên 
din. 

-Hûn helbestê çawa 
pênase dikin? 

-Helbest di baweriya min 
de ew bêndera dirêj û 
berfirehe ya derbirîna hest û 
nestên mirov. Ez nikarim 
pênaseyeke taybet bidim 
helbestê, ji bo ku ez azadiya 
wê sînor nekim. Helbest li bal 
min poreke dirêj û berdayî ya 
jineka ciwan û bedew e, 
giriyekî eşkere ye li pêşiya 
hemû reng mirovan...helbest 
parçeyek ji rastiyê ye di nav 
zeviyeke dûr û dirêj ya durûtî 
û derew û jixwe dûrl 
de. 





de zêde qala çi mijarekê 
dikin? 

-Weke min niha jî got ez 
hesta xwe azad dihêlim. 
Bawer bikî gellek caran ne ez 
lê ew min dinivîsîne. Bêtir bi 
helbestan ez rewşa xwe ya 
derûnî ya demeke taybet û 
destnîşankirî derdibirim. 
Mijarên min hertiştê ciwan û 
xweşik ên vê jiyana me ya 
kurt in wekî hezkirin, hizra 
netewî-şehîd- gul- meh- 
ezman-stêrk...hwd. Ev yek ji 
hezkirina min ji azadiyê re tê, 
ez naxwazim mijareke taybet 
yan hizrekî yan 

îdeolojiyayekê bişopînim, 
belkî mijara here giring û 
welatê here dûr û xweşik û 


Jînenîgariya Besam Mistefa: 

-Di sala 1977an de li bajarê Heseke li Rojavayê Kurdistanê 
ji dayik bûye. 

-Zaroktiya xwe li Cim'ayê ya ser bi bajarê Qamişloyê ve 
bûrandiye. 

-Xwendina xwe ya seretayî û navendî û lîse li Qamişlo 
xilaskiriye. 

-Paşê di fakultêta edebiyat û zanînên mirovî- beşê wêjeya 
îngilîzî li zanîngeha Helebê xwendiye. 

-Di sala 2003an de îcaza xwe ya diploma sitendiye. 

-Piştre, dora du salan li Qamişlo û gundên dora wê 
mamostetiya zimanê Îngilîzî kiriye. 

-Di 16-l-2006an de rahiştiye tûrikê xwe û berê xwe daye 
beşê azad ê welatê xwe, û dema ketiye nav axa Kurdistana 
azad de, xwe avêtiye erdê û ew maç kiriye. 

-Nivîs û gotarên wî di gellek rojname û malperên Kurdî de 
hatine weşandinê weke:Deng-Agirî-Dema Nû-Rojava- 
Kurdarab-Welateme-Gemyakurda...htd. 

-Endamê desteya nivîskarên kovara werzî ye, ya bi 
sernavê Hawara Nû ko ji aliyê Kombenda Kawa bo Çanda 
Kurdî li Hewlêrê derdikeve. 

-Endamê Komîteya Birêvebir ya Kombenda Kawa bo 
Çanda Kurdî ye. 

-Niha li Hewlêrê jiyana xwe dibe serî. 


cîhana here kûr ewe di nava mirov û derûn 
û wîjdana wî de ye. Doza min doza azadiyê 
ye, azadî bi hemû reng û şiklên xwe. 

- Piraniya helbestên Kurdî ku niha 
tên nivîsîn, nûjen in. Hûn cudahiya 
navbera helbestên nû û kilasîk çawa 
dinirxînin? 

-Hilbet, cudahî di navbera helbestên 
nûjen û ên kilasîk de heye, lê di baweriya 
min de ev cudahî zêde girêdayî formê 


(şiklê)ye ne naverokê. Helbesta xweş xweş 
e, çi kilasîk be çi nûjen be, ev dimîne ser 
helbestvan bi çi hestî ew nivîsîne û heta 
kîjan radeyê bi xwe û derûna xwe re rast 
bûye. Ew du qonaxên hevtemamker in di 
wêjeya her gelekî de, dema mijar girêdayî 
şêwazên derbirîna hestên mirovî be dijberî 
ji holê radibe, namîne. Helbesta nûjen bê 
helbesta kilasîk nabe, ez bi herdû şêwazan 
dinivîsînim, û bawer im ku helbestvanên 
kilasîk ên weke Cizîrî û Nalî û Mehewî û 

Feqiyê Teyran û Bateyî û Xanî wekî 
bavbapîrên me helbestvanên nûjen in. Bêyî 
wan, emê herdem kêm bimînin. Ew bingeh 
in, em jî şagirtên wan in, lê belê çi fayde ye 
eger şagirt nede pêşiya mamostê xwe: 
herdû jî bin dikevin wê gavê... 

-Çima helbestvanên me zêde 
helbestên nû dinivîsin? 

-Ne hemû helbestvanên ku helbesta nû 
dinivîsînin helbestvanên nûjen in. Hinek 
hene ji bona xwe wekî însan yanî 
helbestvanên modêrn bidin diyarkirin, 
helbesta nû dinivîsin, lê belê wekî min got 
niha qonaxa nûjeniyê ye. Ehmed Huseynî 
ku wekî sembola helbesta kurdî(Kurmancî) 
ya nûjen tê hijmartinê gellek caran 
helbestên xwe bi çarîneke Melayê Cizîrî yan 
hozanvanekî dinê ê kilasîk dest pê dike. 
Nûjengeriyeke wisa ji me re pêwîst e. 
Hilbet, nûjenî tenê helbestvan qurtal nake, 
lê dimîne ser asta çanda wî/wê, ked û 
westana wî/ê ya di vî warî de hatiye rêtin. 

-Bi bawerîya we helbesta kurdî niha 
di çi qonaxekê de derbas dibe? 

-Bê guman helbesta kurdî-bi hemû 
zaravên zimanê kurdî - a niha - di 
qonaxeke gellek pêş de ye, lê belê hêjî 
negihîştiye qonaxa cîhanîbûnê, ji bilî 
mînakên hindik, helbesta Kurdî ciyê xwe di 
nav helbesta cîhanî de negirtiye. Ev yek ne 
ji ber lawazî yan jî qelsiya ziman yan 
helbesta Kurdî ye, lê bêtir girêdayî rewş û 
barûdoxa milletê Kurd e. Gotina Xanî hêjî 
aktîv e dema dibêje ku gelê kurd ne nezan 
û cahil e, lê belê êtîm(sêwî) û kêm derfet e 
! 

-Hûn bi giştî rewşa çand û wêjeya 
Kurdî çawa dinirxînin? 

-Çanda Kurdî bi hewceyî ked û xebateke 
bê rawestane. Dîsa, ez dibêjim rewşa 
kurdan û dabeşbûna welatê wan bandorek, 
kartêkirineka nêgatîv ser çanda gelê kurd 
hîştiye. Di baweriya min de, kêmanî bêtir 
dikeve warê wergervaniyê de, prosesa 
wergerê pir kêm e di nava wêjeya Kurdî de, 
werger çand û zimanê milletan bipêş dixe û 
dewlemend dike. Ronesansa Ewropayê tev 
bi wergerê dest pê kir! 


“DIVET HEMU ZARAVEN 
ZIMANÊ KURDÎ JIYAN Û 
PÊŞVEÇÛNA XWE YA 
XWEZAYÎ BIBÎNIN. JI 
BER KU PIRRBÛNA 
ZARAVAN NÎŞANA 
DEWLEMENDIYA ZIMÊN 
E“ 


Zimanê Kurdî qedexe ye. Derfet pirr kêm in 
ji bona pêşvexistina çanda kurdî û bi ser de 
jî nakokî û nexweşiyên ku tevgera kurdî ya 
siyasî li Sûriyê bi xwe re anîne û di nava 
gelê me de dane çandinê. Lê tevî vê 
qasekê jî, kurd li ber xwe didin û çand û 
kultura xwe zîêndî dihêlin. Hejmareka baş 
ya kovar û rojnameyan heye û pirtûk jî bi 
dizî têne çap û belavkirin. Bêtir rewşenbîrên 
me ên rojava têkiliyê bi helbestê re çê 
dikin. 

-Gelo hûn derheq pêvajoya zimanê 





-Gelê me yê Rojavayê 
heya çiqasekê di warê çand û wêjeya 
xwe de serbest in ? 

-Weke hûn jî dizanin, gelê me yê li 
Rojavayê Kurdistanê di bin nîrê rêjîma 
Beesê de ye. Li gora wan Kurd tune ne. 


66 HELBEST DI 
BAWERIYA MIN 
DE EW BÊNDERA 
DIRÊJ Û 
BERFIREH E YA 
DERBIRÎNA HEST 
Û NESTÊN 
MIROV 66 

standard yê kurdî ku niha di rojeva îro 
ya xebata kurdan bi taybetî li Başûrê 
Kurdistanê de ye çi dibêjin? 

-Ev pirs gellek girîng e. Ji ber hebûna me 
li Başûrê Kurdistanê em vê rewşê ji nêzîk 
ve dişopînin. Her weha, ez hewil didim 
beşdariyê bikim di dîtina çareseriyekê de ji 
bona vê pirsgirêka girîng re. Di pêşî de, 
sepandina zaravekê ser ê dinê şaşîtiyek e. 
Divê-li gor dîtina min-hemû zarav jiyan û 
pêşveçûna xwe ya xwezayî bibînin. Rê li 
ber wan neyê girtinê, ji ber ku pirrbûna 
zaravan nîşana dewlemendiya zimên e. 
Pirsa tîpan jî heye: latînî û erebî, guman 
têde nîne ku divê tîp bibin yek yan latînî 
yanîêjî erebî, anku ev prosesa 
standardkirina ziman divê hêdî hêdî were 
bicîanînê û bi biryarên siyasî jî têr nake, her 


weha divêt tevahiya kurdistanê li ber çav 
were girtin, ne parçeyek tenê. Ev kar ê 
zimanzan û pisporan e, eve jî divê piraniya 
zaravan zanîbin....pirseke zehmet e, lê divê 
em bizanibin ku şoreşa ziman hîn me 
vênexistiye. 

-Pirsek din, çima rewşenbîr û 
nivîskarên me yên Rojava zêde bi 
zimanê Erebî nivîsên xwe dinivîsin? 

-Belê, ev yeka gellek sedemên wê hene, 
lê rêjeya nivîserên bi kurdî jî dinvîsînin ne 
xirab e. Sedem jî ji ber ku sitem li wan 
hatiye û tête kirin û di zaroktiya bêgunehî 
de bi zimanê erebî ê fermî têne fêrkirin û di 
nava hişê wan de cî digire. Hûn dizanin 
fêrbûna di zaroktiyê de çiqasî ciyê xwe kûr 
di nava mirovî de dihêle. Her weha, li wir 
zimanê kurdî qedexe ye, hertişt bi erebî ye: 
tv, radyo kovar û rojname..hwd. Sedemekî 
dinê jî ku dihêle gellek rewşenbîrên me ên 
rojava bêtir bi erebî binivîsin, kêmbûna 
xwendevanên zimanê kurdî ye, ew bi erebî 
dinivîsin ji bona navdariyê! lê tevî vê jî bi 
taybetî dema niho berbi kurdî ve çûyîn 
heye. Gellek nivîserên rojava-ez jî di nav 
de-bi herdû zimanan dinvîsînin erebî û 
kurdî. Di vir de dixwazim bêjim ku 
jêhatîtirîn nivîserê zimanê erebî kurd e, ew 
jî Selîm Berekat e ku bi can û rihê xwe kurd 
dimîne û ez bi xwe gellek pê serbilind im. 
Lê ew dimîne derbingehok yanê îstîsna, ji 
ber vê çendê baştir e mirov bi zimanê xwe 
binivîsîne. Li vir dîsa rola nêgatîv ya 
tevgera kurdî ya siyasî heye, ji ber ku 
piraniya belavok û rojnamên wan bi zimanê 
desthilatê ê erebî derdikevin û 
siyasetmedarên kurd nemaze serkirde şerm 
dikin bi zimanê xwe binivîsin yan fêr bibin, 
ew li gora wan kêmaniyek e...vê yekê jî hişt 
ku kurdî di nav xort û keçan de bêqîmet 
bibe. 

-Hûn xebata rojnameya Agîrî bi 
taybetî di warê xizmet bi çand û 
wêjeya kurdî de çawa dinirxînin? 

-Ez xebata Agirî bi rûmet dizanim. Dema 
yekem car Agirî kete nav destên min de, 
min bi eşq ew ji serî heta binî xwend. Diyar 
e kesên ku rojnamê birêve dibin, xwediyên 
pirojeyekê ne û xwedî armanc û xewn û 
hêvî ne. Ez dikarim bêjim ku Agirî ciyê 
serbilindiya min û xwendevanên zimanê 
kurdî ye. 


Ji 


-Gotinên we ya dawî 
xwendevanên Agirî re çi ne? 

- Çi kete nav destê we de ji serî heta bin 
bixwînin. Ez tiştekî nabêjim ji bilî: 
bixwînin..,.bixwînin...bixwînin!. 


“HELBESTA KURDI 
HÊJ NEGIHÎŞTIYE 
QONXA 
CÎHANÎBÛNÊ “ 









Rojnameya panzdehrojî ya siyasî, çandî û giştî 
Partiya Demokrat ya Kurdistana îranê diweşîne 

http://www.kurdistanmedia.com/kurmanci/index.php 
Navenda bingehîn ya xebata Agirî li Kurdistanê ye. 

Solana Destvala Ji Tehranê Vegeriya 

^ Xawyer Solana, 

Berpirsiyarê siyaseta derve ya 
Yekîtiya Ewropayê, roja şemî, 

14'ê Hezîrana 2008'an çû 
Tehranê û besteya nû a 
pêşniyarkirî a pênc welatên 
endamên herdemî yên 
Konseya Ewlekariyê û 
Almanyayê pêşkêşî rayedarên 
Komara Îslamî kir, da ku li 

hember vê paketa nû de, Komara Îslamî meyandina Uraniyûmê 
rawestîne. Hêj Komara Îslamî bi awayekî fermî bersiva Solana îlan 
nekiriye, lê beriya sefera Solana ji bo îranê, rêberên Komara Îslamî 
ragihandin ku ew ne amade ne, zaxkirina Uraniyûmê rawestînin û tu 
pêşniyarekê qebûl nakin. 

Pisporên sjyasî dibêjin eva yek ji derfetên herî dawî ên dîplomatîk e 
ku ji rejîma îranê a Îslmaî re tê dan. Heke Komara Îslamî vê besteya 
nû red bike û dewlemendkirina Uraniyûmê nerawestîne, welatên 
Ewropayê û Amerîka dê baykutên xurt û berfirehtir bixin ser rejîma 
îranê. 

Kandolîza Rays, Wezîra Karê Derve ya Amerîka jî ragihand ku êdî 
em nahêlin ku rejîma Tehranê demê bikuje û telef bike. Em bi vê 
taktîka rejîma Îslamî a îranê hesiyane. 

Medya û Çapemeniyên Rojava ragihandin ku Solana destvala ji 
îranê vegeriya û tu encameke erênî li sefera wî û vê hewla dîplomatîk 
nakeve. 

RMMK: — 

“Tevlî Komîteyên Berevanîkirin Ji 
Kebûdvend Bibin” 

Sekretariyeta 
RMMK'ê di 

bangewazekê de, 
serbarê tekezkirin li 
ser pêkanîna 

komîteyên 

berevanîkirin ji 
Mihemedsidîq 
Kebûdvend Serokê 
girtî yê Rêxistina 

Mafê Mirovan li Kurdistanê, daxwaiji xelkê îranê û Kurdistanê kir 
ku tevlî komîteyên han bibin û banga mafxwazî a xelkê Kurdistan 
û îranê bilind bikin. 

Di vê bangewazê de hatiye: "Mihemedsidîq Kebûdvend, 
sembola wijdan, aştîxwazî, mirovdostiya Kurd û damezrêner û 
Serokê Saziya Parastina Mafê Mirovan Ji Kurdistanê ye. Navhatî 
salekê berî niha ji aliyê rejîma Komara Îslamî a îranê bi buxtana 
piştevanîkirin û rêzgirtin ji kesayetî û mafên mirovan hate girtin. 
Ragirtina Kebûdvend bi qasî 215 rojan di benda takekesî de û 
bêhurmetîkirin û îşkencekirina wî, bûye sebeb ku navhatî tûşî 
gellek nexweşiyên cur bi cur û heta nexweşiya dil jî bibe". 

Di beşeke din a vê bangewazê de hatiye: "malbata Kebûdvend 
û Saziya RMMK'ê, serbarê eyankirina nigeraniya xwe ji rewşa 
nebaş a tenduristiya Kebûdvend, bang ji hemû saziyên parastina 
mafê mirovan, parêzer, çalakên siyasî, sivîl, civakî, çalakên 
karkerî, xwendekarî, jinan, rewşenbîr û gişt xelkê azadîxwaz dike 
ku bona berevanîkirin ji Mihemedsidîq Kebûdvend bixebitin û tevlî 
kampayna berevanîkirin ji wî bibin. 



Li îranê Du Belavokên Kurdî 
Hatin Daxistin 

Belavoka Xwendekarî A 
Tirîfe Hate Daxistin 

Li gor nûçeya Rêxistina Mafê 
Mirovan li Kurdistanê, belavoka 
xwendekarî a Kurdî-Farsî bi navê 
"Tirîfe" seba dozvekirina 
Parêzgarê Mazenderanê hate 
daxistin. Sedema daxistina vê 
belavokê, nivîsîna mijarekê bû 

derheq mehkûmkirina êrîşên Turkiyê bo ser Başûrê Kurdistanê. 

Biryara han bê beşdariya Rizgar Xizrî, birêveberê belavoka 
"Tirîfe" di Komîteya Çavdêr ya Çapemeniyan de hate dan. 

Kovara "Wurya" Hate Daxistin 

Kovara Wurya (Kovara Xwendekarên Kurd li zanîngeha Şîrazê) ji 
aliyê navenda Parastina Zanîngehê ve hate daxistin. 

Belavoka xwendekarî a Wurya seba rexnegirtin ji çawaniya 
birêvebirina zanîngehê û dewleta Ehmedînijad bo heyamê salekê hate 
daxistin. 

Biryara han bê beşdariya Nevîd Xefûrî, birêveberê belavoka han 
di civîna nirxandina sûçan de hate dan. 

Li Kirmaşanê Şerbeta Tiryakê Bi Serbestî 
Tê Belavkirin 

Di dikûmeta Komara Îslamî a îranê de 
mirov berdewam tiştên ecêb û balkêş 
dibîne û dibihîse. Berpirsiyarên vê rejîma 
dijî kurd li Kirmaşanê afirandineke nû!!! 
dest pê kirine û navê wê jî danîne gelaleya 
kêmkirina asta kişandina madeyên 
bêhişker! Vê dawiyê li bajarê Kirmaşan a 
Rojhilatê Kurdistanê rayedarên dewletê ji 
ber hejmara zaf a kesên ku madeyên 
bêhişker dikşînin, rêyeke ecêb girtine 
pêşberî xwe, ew jî belavkirina şerbeta 
tiryakê di dermanxaneyên dewletî de bi 
awayekî serbest e. Ehmed Giravend ew 
yek piştrast kir û got me gelaleya han bi armanca kêmkirina asta 
kesên ku madeyên sirker dikişînin, dest pê kiriye. 

Tê gotin ku parêzgeha Kirmaşanê û nemaze bajarê Kirmaşanê bi 
xwe yek ji wan bajaran e ku herî zêde madeyên hişber tê de tê 
kişandin. Eva di halekê de ye ku dewlet bi xwe roleke sereke di 
belavkirin û pêşgîrînekirin li hember belavkirina madeyên bêhişker 
nemaze li bajarên Kurdistana Rojhilat dilîze. 

Ji ber ku Komara Îslamî a îranê rê neda 

Koma Kamkaran Dê Albûma TARA 
Li Hewlêrê Biweşînin 

Albûma herî dawî a Koma j 

Kamkaran bi navê TARA ku çend SŞ»S’ 4 | 

beytên folklor û heyran ên Kurdî di JJPnp.V. 9 <r ^ şr ç 

xwe de cî kiriye, di dema herî zû li V* 

Hewlêrê tê weşandin û belavkirin. 1 

Hoşeng Kamkar derbarê sedema 1 I - 

belavnebûna vê albûmê li îranê 



j 




got: Zêdetirî salekê ye ku me ev albûme û çend karên din ên vê 
girûpa muzîkê dane destê Wezareta Çand a Komara Îslamî, lê 
mixabin piştî derbazbûna salekê wan tu xeberek neda me û sedemên 
derengxistinê jî ji me re nabêjin. 

Hoşeng Kamkar zêde kir û got: Em dê li ser daxwaza Kurdên îraqê 
albûma TARA li Hewlêrê der bikin. 





















